

APSTIPRINĀTS

ar Ādažu novada pašvaldības domes 2023. gada 28. septembra lēmumu (protokols Nr. 24 § 9)

*Grozīts ar 2025. gada 27. marta nolikumu Nr. 18*

NOLIKUMS

Ādažos, Ādažu novadā

2023. gada 28. septembrī                                                         Nr. 24

**Jauniešu iniciatīvu projektu konkursa nolikums**

*Izdots saskaņā ar Pašvaldību likuma 5. panta otro daļu, 50. panta pirmo daļu*

1. **Vispārīgie jautājumi**
2. Konkursa mērķis ir veicināt jauniešu iniciatīvas Ādažu novada administratīvajā teritorijā kultūras, sporta un izglītības procesos, sekmējot jauniešu veselīgu dzīvesveidu, vērtīborientāciju un sabiedrisko līdzdalību.
3. Konkursu rīko Ādažu novada pašvaldība, kuras juridiskā adrese ir Gaujas iela 33A, Ādaži, Ādažu novads, LV-2164, e-pasts [dome@adazunovads.lv](mailto:dome@adazunovads.lv).

*(Grozīts ar 2025. gada 27. marta nolikumu Nr. 18)*

1. Šis nolikums nosaka kārtību, kādā iesniedz un vērtē pieteikumus dalībai konkursā un piešķir pašvaldības finanšu līdzekļus projektu īstenošanai.
2. Projekta konkursa pieteikumus vērtē pašvaldības domes izveidota Jauniešu iniciatīvu projektu konkursa vērtēšanas komisija (turpmāk – Komisija).
3. Finansējums projektiem tiek piešķirts Nolikumā noteiktajā kārtībā, ņemot vērā pašvaldības kārtējā gada budžetā apstiprinātos finanšu līdzekļus konkursam.
4. Vienam projektam piešķir finansējumu līdz 500 *euro* apmērā.
5. Finansējumu piešķir šādām aktivitātēm:
   1. neformālā mācīšanās;
   2. jauniešu iesaiste brīvprātīgā darbā;
   3. fiziskās aktivitātes, kas neprasa ilglaicīgu iepriekšējo sagatavotību sporta veidā (piemēram, atklātie treniņi, amatierturnīri, u.tml.);
   4. radošā izpausme (piemēram, radošās darbnīcas, izstādes);
   5. nodarbinātības vai uzņēmējdarbības veicināšana;
   6. vides teritorijas labiekārtošana.
6. Projektu norises vieta Ādažu novada administratīvā teritorija un mērķauditorija ir jaunieši un iedzīvotāji.
7. Projektus īsteno no vienošanās noslēgšanas brīža starp pašvaldību un konkursa uzvarētāju par finansējuma saņemšanas un izlietošanas kārtību (turpmāk – Vienošanās).
8. Šī nolikuma prasībām atbilstoša fiziska persona (turpmāk – pretendents) ir jaunietis vai neformāla jauniešu grupa, kurā apvienojušies divi vai vairāk jaunieši no 13 līdz 25 gadu vecumā. Ja projekta iesniedzējs ir nepilngadīga persona, tad projekta īstenošanā piesaista projekta vadītāju, kas ir pilngadīga persona, kura uzņemas atbildību par projekta īstenošanu un finansiālajām saistībām.
9. Finansējumu nepiešķir aktivitātēm, kas apdraud dalībnieku drošību, veselību un dzīvību, kā arī, projekta ietvaros nav atļauts gūt ienākumus.
10. Pretendentam ir tiesības:
    1. saņemt par konkursa norisi atbildīgā pašvaldības darbinieka skaidrojumu par šo nolikumu;
    2. atsaukt projekta pieteikumu pirms projekta pieteikuma iesniegšanas termiņa beigām;
    3. saņemt lēmumu par konkursa rezultātiem;
11. Pretendents atbild par savas sniegtās informācijas patiesumu un dokumentu īstumu, kā arī tam ir pienākums ievērot šo nolikumu.
12. Projekta **attiecināmās** izmaksas:
    1. transporta noma;
    2. sabiedriskā transporta izmaksas, ja tas nepieciešams projekta aktivitāšu īstenošanai;
    3. telpu noma;
    4. biroja un kancelejas preču iegāde;
    5. materiālu un inventāra iegāde;
    6. iekārtu, inventāra un aparatūras īre un noma;
    7. atlīdzība lektoru un darbnīcu vadītājiem;
    8. pasta izdevumi;
    9. turnīru, konkursu, sacensību apbalvojumi;
    10. ēdināšana.
13. Projekta **neattiecināmās izmaksas:**
    1. projekta īstenotāju atalgojums;
    2. prēmijas, dāvinājumi;
    3. izmaksas, kas neatbilst projekta mērķim.
14. Paziņojumu par kārtējā gada konkursu publicē pašvaldības tīmekļvietnes [www.adazunovads.lv](http://www.adazunovads.lv) sadaļā “Jauniešiem”

*(Grozīts ar 2025. gada 27. marta nolikumu Nr. 18)*

1. Netiek pieņemti pieteikumi, kas iesniegti vēlāk, nekā paziņojumā noteiktajā termiņā.
2. Ja konkursam apstiprinātais finansējums netiek apgūts pilnībā, tad Komisija var izsludināt atkārtotu pieteikumu atlasi, publicējot paziņojumu pašvaldības tīmekļvietnes [www.adazunovads.lv](http://www.adazunovads.lv) sadaļā “Jauniešiem”.

*(Grozīts ar 2025. gada 27. marta nolikumu Nr. 18)*

**II. Pieteikumu iesniegšanas un vērtēšanas kārtība**

1. Konkursa nolikums, pieteikuma un Atskaites veidlapas ir pieejamas elektroniskā veidā pašvaldības tīmekļvietnes [www.adazunovads.lv](http://www.adazunovads.lv) sadaļā “Jauniešiem”.

*(Grozīts ar 2025. gada 27. marta nolikumu Nr. 18)*

1. Projekta pieteikumu (1.pielikums un 2.pielikums) ar norādi „Pieteikums jauniešu iniciatīvu projektu konkursam” iesniedz e-pastā: [dome@adazunovads.lv](mailto:dome@adazunovads.lv), kā elektronisku dokumentu ar paraksttiesīgās personas drošu elektronisko parakstu nolikuma 16. punktā minētā paziņojuma noteiktajā termiņā.

*(Grozīts ar 2025. gada 27. marta nolikumu Nr. 18)*

1. Pieteikumam var pievienot citus materiālus pēc pretendenta ieskatiem par pretendentu un pieaicināto partneru kompetenci vai projekta ideju.
2. Pretendents nevar iesniegt vairākus pieteikumus.
3. Iesniegts projekta pieteikums ir pierādījums tam, ka pretendents ir iepazinies ar šo nolikumu, ievēros to pilnībā un uzņemas atbildību par prasību izpildi.
4. Komisijai ir tiesības pieprasīt iesniegt papildu informāciju par projektu.
5. Komisija noraida pieteikumus:
   1. kas neatbilst vismaz vienai no 7. punktā minētajām aktivitātēm;
   2. ja pretendents neatbilst 10. punkta nosacījumiem;
   3. ja budžeta izmaksu veidlapa (tāme) nav aritmētiski pareiza.
6. Komisija veic pieteikumu izvērtēšanu atbilstoši vērtēšanas kritērijiem (4.pielikums), t.sk. tāmju pamatotību atbilstoši budžeta izmaksu veidlapai (2.pielikums).
7. Finansējumu saņem pretendenti, kuru projekti iegūst lielāko punktu skaitu lejupejošā secībā. Ja finansējuma summa ir izlietota, pieteikumi ar zemāko punktu skaitu netiek atbalstīti.
8. Desmit darba dienu laikā pēc komisijas lēmuma pieņemšanas komisijas sekretārs e-pasta vēstulē informē pretendentus par pieteikumu apstiprināšanu vai noraidīšanu. Pamatojoties uz pretendenta rakstisku pieprasījumu tam tiek sniegts izvērsts pieteikuma noraidīšanas pamatojums ārējos normatīvajos aktos noteiktajā kārtībā.

**V. Projektu finansēšanas kārtība**

1. Kopā ar pozitīvu komisijas lēmumu, komisijas sekretārs nosūta e-pasta vēstuli finansējuma saņēmēja pārstāvim (turpmāk – Koordinators), ar aicinājumu 15 (piecpadsmit) darba dienu laikā ierasties parakstīt Vienošanos, kā arī līdzi ņemot visu projekta dalībnieku piekrišanas dalībai jauniešu iniciatīvu projektu konkursā (5.pielikums). Ja Vienošanās netiek parakstīta termiņā vai finansējuma saņēmējs rakstiski atsakās no projekta, komisijas sekretārs par to informē komisiju, kura var lemt par finansējuma pārdali, izsludināt jaunu konkursu vai pārskatīt konkursa rezultātus.
2. Ja projekta īstenošanas laikā aktivitāšu faktiskās izmaksas ir mazākas, kā Vienošanās noteikts, tad finansējumu samazina atbilstoši reālajām izmaksām. Ja faktiskās izmaksas ir lielākas, tad finansējuma kopējais apjoms paliek nemainīgs, un sadārdzinājumu sedz Koordinators.
3. Visas projekta laikā konstatētās neattiecināmās izmaksas, sadārdzinājumu vai līgumsodu Koordinators sedz no saviem līdzekļiem.
4. Projekta izmaksas attiecina ar brīdi, kad ir parakstīta Vienošanās.
5. Projektam piešķirtā finansējuma izlietošanas kārtības nosacījumi tiek noteikti Vienošanās.

**VI. Projekta īstenošana un uzraudzība**

1. Koordinators nodrošina projekta īstenošanu šajā nolikumā noteiktajā termiņā atbilstoši nolikuma un Vienošanās noteikumiem, kā arī, tas nodrošina projekta publicitāti sociālajos tīklos un vizuālo informāciju projekta īstenošanas vietā par pašvaldības finansiālu atbalstu.
2. Projekta īstenošanas laikā aizliegta politisko partiju reklāma un aģitācijas.
3. Ar projekta īstenošanu saistītos jautājumus Koordinators risina, sadarbojoties ar pašvaldības pārstāvi, un pašvaldības pārstāvis var lemt par grozījumiem projekta budžetā un aktivitātēs, ja tas neietekmē projekta mērķi. Visas izmaiņas veicamas Vienošanās noteiktā kārtībā pirms projekta attiecīgās aktivitātes uzsākšanas.

*(Grozīts ar 2025. gada 27. marta nolikumu Nr. 18)*

1. Pašvaldības pārstāvis veic projekta uzraudzību, t.sk. organizē pārbaudes un pieprasa informāciju. Ja Koordinators pārkāpj šī nolikuma vai Vienošanās noteikumus, komisija var lemt par projekta neattiecināmo izmaksu noteikšanu un projekta pārtraukšanu, t.sk., ja 38. vai 39. punktā noteiktajā termiņā netiek iesniegta atskaite (3.pielikums).
2. Koordinators atbild par atskaites sagatavošanu un iesniegšanu ne vēlāk kā 10 (desmit) darba dienu laikā pēc projekta pabeigšanas. Atskaitei pievieno fotoattēlus par projekta gaitu.

*(Grozīts ar 2025. gada 27. marta nolikumu Nr. 18)*

1. Pašvaldības pārstāvis pārbauda atskaites atbilstību nolikumam un Vienošanās noteikumiem, un ir tiesīgs pieprasīt papildu informāciju vai dokumentus, kā arī sniegt priekšlikumus vai norādījumus informācijas precizēšanai, labošanai vai papildināšanai. Pieprasītie dokumenti ir jāiesniedz 10 (desmit) darba dienu laikā.
2. Lēmumu par atskaites apstiprināšanu pieņem pašvaldības pārstāvis 20 (divdesmit) darba dienu laikā pēc atbilstošas atskaites saņemšanas. Projekts uzskatāms par pabeigtu, kad pašvaldības pārstāvis apstiprina atskaiti.

*(Grozīts ar 2025. gada 27. marta nolikumu Nr. 18)*

1. Saņemot visas ikgadējā projekta atskaites, pašvaldības pārstāvis informē komisijas locekļus par īstenotajiem projektiem

*(Grozīts ar 2025. gada 27. marta nolikumu Nr. 18)*

Pašvaldības domes priekšsēdētāja K. Miķelsone

1. pielikums

Ādažu novada pašvaldības

28.09.2023. nolikumam Nr. 24

**Ādažu novada pašvaldības**

**Izglītības un jaunatnes nodaļai**

**PROJEKTA PIETEIKUMS**

**jauniešu iniciatīvu projektu konkursam**

|  |  |
| --- | --- |
| **PROJEKTA NOSAUKUMS** |  |

|  |
| --- |
| 1. **ZIŅAS PAR PRETENDENTU** |

|  |  |
| --- | --- |
| **1.1. Projekta īstenotāja kontaktinformācija** (projekta koordinators) | |
| Vārds, uzvārds |  |
| Tālrunis |  |
| E-pasta adrese |  |

|  |  |  |  |  |
| --- | --- | --- | --- | --- |
| **1.2. Projekta grupa**  (pēc nepieciešamības pievienojiet rindas, atbilstoši dalībnieku skaitam) | | | | |
| Vārds, uzvārds | Vecums | E-pasta adrese | Tālrunis | Ādažu novada pašvaldības izglītības iestāde, kurā reģistrēts vai adrese, kurā deklarēts |
|  |  |  |  |  |
|  |  |  |  |  |
|  |  |  |  |  |

|  |
| --- |
| 1. **ziņas par projektu** |

|  |  |
| --- | --- |
| **2.1. Projekta īstenošanas laiks** | |
| No | *(datums)* |
| Līdz | *(datums)* |

|  |
| --- |
| **2.2. Projekta idejas apraksts** |
|  |

|  |
| --- |
| **2.3. Projekta mērķis un nepieciešamības pamatojums** |
|  |

|  |  |
| --- | --- |
| **2.4. Projekta aktivitāšu norises vietas** |  |

|  |
| --- |
| **2.5. Kādu jauniešu problēmu, nepieciešamību vai aktualitāti projekts risinās** |
| *(ne vairāk kā 300 vārdi)* |

|  |
| --- |
| **2.6. Projekta mērķauditorija un tās apraksts** |
| *(ne vairāk kā 150 vārdi)* |

|  |  |  |  |
| --- | --- | --- | --- |
| **2.7. Pasākumu programma** | | | |
| **Nr.** | **Norises datums un laiks** | **Aktivitātes nosaukums** | **Aktivitātes detalizēts apraksts** |
| 1. |  |  |  |
| 2. |  |  |  |
| … |  |  |  |

|  |
| --- |
| **2.8. Projekta paredzamie rezultāti (t.sk. norādot kvalitatīvos un kvantitatīvos rādītājus)** |
|  |

|  |
| --- |
| **2.9. Sabiedrības informēšanas veidi par projektā aktivitātēm un rezultātiem**  *(ne vairāk kā 100 vārdi)* |
|  |

|  |
| --- |
| **3. piekrišana dalībai jauniešu iniciatīvu projektu konkursā (Pielikums Nr.5.)** *(Iesniedzot pieteikumi piekrišanu paraksta visi projekta grupas dalībnieki, nepilngadīgie pievieno parakstītas Vecāku piekrišanas* |

2. pielikums

Ādažu novada pašvaldības 28.09.2023. nolikumam Nr. 24

**BUDŽETA IZMAKSU VEIDLAPA**

**jauniešu iniciatīvu projektu konkursam**

**Projekta nosaukums** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Izmaksu pozīcijas nosaukums | Aprēķins | Summa (*EUR)* | Piezīmes | Plānotās izmaksas | |
| Rīkotāja finansējums | Cits finansējums |
| 1. |  |  |  |  |  |  |
| 2. |  |  |  |  |  |  |
| … |  |  |  |  |  |  |
| **KOPĀ** |  |  |  |  |  |  |

**Koordinators:**  Vārds, Uzvārds Paraksts

=======================================================================================================

**(Aizpilda pašvaldības pārstāvis)**

|  |  |  |
| --- | --- | --- |
| **PROJEKTA PIETEIKUMS**  (nevajadzīgo svītrot) | **Atbilst** konkursa nolikuma noteikumiem | **Neatbilst** konkursa nolikuma noteikumiem, jo (paskaidrot): |
| **BUDŽETA IZMAKSU VEIDLAPA**  (nevajadzīgo svītrot) | **Atbilst** konkursa nolikuma noteikumiem | **Neatbilst** konkursa nolikuma noteikumiem, jo (paskaidrot): |

|  |  |  |
| --- | --- | --- |
| Vārds, Uzvārds | Datums, laiks | Paraksts |
|  |  |  |

3. pielikums

Ādažu novada pašvaldības 28.09.2023. nolikumam Nr. 24

**ATSKAITES VEIDLAPA**

**jauniešu iniciatīvu projektu konkursam**

|  |  |
| --- | --- |
| **Projekta nosaukums** |  |
| **Vienošanās Nr.** |  |
| **Kopējās piešķirtās un faktiskās izmaksas (EUR)** |  |

|  |  |
| --- | --- |
| **Projekta apraksts** | |
| Projekta norises datums, laiks |  |
| Projekta norises vieta |  |
| **Projekta aktivitāšu izklāsts.** Kādas aktivitātes tika realizētas, kas no iecerētā izdevās un kas neizdevās? | |
|  | |
| **Informācija par projektā sasniegto mērķauditoriju.** Raksturojiet skaitliskos un citus sasniegtos rādītājus! | |
|  | |
| **Projekta mērķu izpilde.** Projektā izvirzītais/ie mērķis/i tika sasniegts/i? | |
|  | |
| **Secinājumi.** Ar kādām specifiskām grūtībām saskārāties projektā. Informācija, komentāri vai rekomendācijas. | |
|  | |
| Pievienot un nosūtīt fotogrāfijas, dalībnieku sarakstu un citus pielikumus elektroniski uz e-pastu [ieva.pelcmane@adazunovads.lv](mailto:ieva.pelcmane@adazunovads.lv) | |

**FINANŠU ATSKAITE par faktiski izlietoto finansējumu pa izdevumu pozīcijām**

|  |  |  |  |  |
| --- | --- | --- | --- | --- |
| **Nr.**  **p.k.** | **Izmaksu nosaukums** | **Rīkotāja sākotnēji piešķirtais finansējums** | **Faktiskā izpilde** | |
| **Rīkotāja finansējums** | **Cits finansējums** |
|  |  |  |  |  |
|  |  |  |  |  |
| **KOPĀ** |  |  |  |  |

|  |  |
| --- | --- |
| **Koordinators:** |  |
|  | *(paraksts, paraksta atšifrējums)* |

4. pielikums

Ādažu novada pašvaldības

28.09.2023. nolikumam Nr. 24

**VĒRTĒŠANAS KRITĒRIJI**

**jauniešu iniciatīvu projektu konkursam**

|  |  |  |
| --- | --- | --- |
| **Nr.** | **Kritērijs** | **Maksimālais punktu skaits** |
| 1. | **Projekta atbilstība konkursa mērķim:**  0 – nav mērķa;  1 – vāji definēts,  2 – labi definēts,  3 – labi definēts | 3 |
| 2. | **Projekta aktivitātes:**  0 - nav norādītas  1 - nav skaidri saprotamas  2 - ir saprotamas, bet nav pamatotas  3 - daļēji saprotamas un pamatotas  4 - ir saprotamas un pamatotas | 4 |
| 3. | **Klienti, auditorija:**  0 – iesaistīts 0-1 cilvēks  1 – iesaistīti 2-10 cilvēki  2 – iesaistīti 11-20 cilvēki  3 – iesaistīti 21-30 cilvēki  4 – iesaistīti 31 un vairāk cilvēku | 4 |
| 4. | **Inovācijas un radošums:**  0 – nav radošs un nav inovatīvs projekts  1 – ir radošs, bet nav inovatīvs  2 – nav radošs, bet ir inovatīvs  3 – radošs un inovatīvs projekts | 3 |
| 5. | **Pieprasītais finansējums ir saprotams un samērīgs:**  0 – nav saprotams un nav samērīgs  1 – ir saprotams, nav samērīgs  2 - daļēji saprotams un samērīgs  3 - saprotams un samērīgs | 3 |
| 6. | **Projekta rezultāti ir pamatoti, saprotami un atbilstoši:**  0 - nav paredzēti  1 - Kāds no rezultātiem nav izpildīts  2 - Kāds no rezultātiem ir daļēji izpildīts  3 - Projekta rezultāti ir izpildīti | 3 |
| 7. | **Projekta paredzamā publicitāte:**  0 - nav paredzēta  1 - daļēji paredzēta  2 - paredzēta vairākas reizes  3 - paredzēta, norādot konkrētus veidus un informācijas kanālus; | 3 |

*\* Katru kritēriju vērtē ne mazāk kā 3 komisijas locekļi un vērtējumu summē.*

*\* Ja kādā no kritērijiem vērtējums ir 0 - projekts netiek atbalstīts.*

5. pielikums

Ādažu novada pašvaldības

28.09.2023. nolikumam Nr. 24

**PIEKRIŠANA DALĪBAI**

**jauniešu iniciatīvu projektu konkursā**

Ādažu novada pašvaldība izsludināja konkursu “Jauniešu iniciatīvu projektu konkurss” (turpmāk – konkurss), ar mērķi finansiāli atbalstīt jauniešu iniciatīvas, kas veicina jauniešu iekļaušanos novada kultūras, sporta un izglītības procesos, sekmējot viņu fiziskās aktivitātes, vērtīborientāciju un aktīvu līdzdalību.

Informācija par konkursu pieejams Ādažu novada pašvaldības tīmekļvietnē [www.adazunovads.lv](http://www.adazunovads.lv), rakstot ieva.pelcmane@adazunovads.lv vai zvanot jaunatnes lietu speciālistei Ievai PELCMANEI, tālr. 25715070.

Piedaloties konkursā, projekta iesniedzējs var tikt fotografēts un filmēts projekta īstenošanas laikā, un iegūtie vizuālie materiāli var tikt izmantoti Ādažu novada pašvaldības un tās iestāžu darba publicitātei un prezentācijai.

* Aizpilda nepilngadīgo dalībnieku likumiskais pārstāvis:

**Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (*vecāka vai aizbildņa vārds, uzvārds*), esmu informēts/-a **par konkursu un piekrītu, ka mans** (*atbilstošo pasvītrot*) dēls, meita, aizgādnībā esoša persona \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ (*vārds, uzvārds*)

**piedalās konkursā ar projektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (*projekta nosaukums*).

* Aizpilda pilngadīgie projekta dalībnieki:

**Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** ( *vārds, uzvārds*), es piekrītu dalībai **konkursā projektā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (*projekta nosaukums*).

Apliecinu, ka norādītie personas dati ir sniegti brīvprātīgi, un piekrītu, ka Ādažu novada pašvaldība veic manu un/vai mana bērna/aizbilstamās personas datu apstrādi gan manuāli, gan elektroniski (t.sk., atbilstoši konkursa nolikumam publicēta informācija par domes finansējuma piešķiršanu projekta iesniedzējam), ar mērķi sagatavot nepieciešamos dokumentus konkursa ietvaros.

Apzinos, ka šo piekrišanu varu atsaukt līdz Vienošanās parakstīšanai par domes finansējuma piešķiršanu projektam, tādā gadījumā arī atsaucot dalībnieka dalību konkursā.

Dalībnieka paraksts: \_\_\_\_\_\_\_\_\_\_\_\_\_\_\_\_\_\_\_\_\_

Likumiskā pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_ (ja piedalās nepilngadīgais)

Kontaktinformācija (tālrunis): \_\_\_\_\_\_\_\_\_\_\_\_\_\_\_\_\_\_\_\_\_ Datums: \_\_\_\_\_\_\_\_\_\_\_\_

Datu apstrādi veic, ievērojot tiesību aktos noteiktās prasības datu apstrādei un aizsardzībai. Datu pārzinis datu apstrādei ir Ādažu novada pašvaldība, reģistrācijas Nr. 90000048472, juridiskā adrese Gaujas iela 33A, Ādaži, Ādažu novads, LV-2164. Papildu informācija par personas datu apstrādi publicēta pašvaldības tīmekļvietnes [www.adazunovads.lv](http://www.adazunovads.lv) sadaļā “Pašvaldība / Dokumenti / Privātuma politika”.”

6. pielikums

Ādažu novada pašvaldības

28.09.2023. nolikumam Nr. 24

**VIENOŠANĀS PAR FINANSĒJUMA PIEŠĶIRŠANU Nr. \_\_\_\_\_\_\_\_\_\_\_\_\_\_**

Ādažos, Ādažu novadā 202\_.gada\_\_\_\_\_\_\_\_\_\_\_\_\_\_\_\_

**Ādažu novada pašvaldība** (turpmāk – Finansētājs),kuras vārdā uz pašvaldības nolikuma pamata darbojas izpilddirektors Guntis Porietis, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – Koordinators), no otras puses,

turpmāk katrs atsevišķi saukts “Puse” kopā “Puses”, pamatojoties uz Pašvaldību likuma 4. panta pirmās daļas 8. punktu, Finansētāja 2023. gada \_\_.\_\_\_\_\_\_\_\_\_\_\_ nolikumu “Jauniešu iniciatīvu projektu konkursa nolikums” (turpmāk – Nolikums), un konkursa komisijas lēmumu (\_\_\_.\_\_\_.202\_. protokols Nr. \_\_\_\_), noslēdz šādu vienošanos (turpmāk - Vienošanos).

1. **LĪGUMA PRIEKŠMETS**
   1. Finansētājs piešķir Koordinatoram finansējumu \_\_\_ EUR (\_\_\_\_\_ *euro* un \_\_\_ centi) Konkursa ietvaros apstiprinātā projekta „\_\_\_\_\_\_\_\_\_\_” (turpmāk – Projekts) īstenošanai.
   2. Koordinators nodrošina Projekta īstenošanu saskaņā ar Projekta Pieteikumu (t.sk., Budžeta izmaksu veidlapu (2.pielikums) turpmāk – Tāme)), kas ir Vienošanās neatņemama sastāvdaļa, un atbilstoši Latvijas Republikas normatīvo aktu prasībām
2. **FINANSĒJUMS UN TĀ PIEŠĶIRŠANAS KĀRTĪBA**
   1. Koordinators trīs darba dienu laikā pēc rēķina saņemšanas iesniedz Finansētāja kontaktpersonai preču piegādātāja vai pakalpojuma sniedzēja sagatavoto rēķinu, un septiņu darba dienu laikā pēc saņemtā rēķina atbilstības izvērtēšanas un tā akceptēšanas pārskaita rēķinā uzrādīto summu uz trešās personas norādīto bankas kontu..
   2. Visi Projekta izdevumus attaisnojoši grāmatvedības dokumenti ir sagatavoti norādot Finansētāja rekvizītus un Projekta nosaukumu.
   3. Finansētāja kontaktpersonai, pamatojoties uz Komisijas lēmumu, ir tiesības neattiecināt Projekta izmaksas, ja:
      1. Koordinators nepienācīgi pilda Vienošanās noteikumus;
      2. Tāmē norādītajām un apmaksātajām izmaksu pozīcijām ir saņemts dubults finansējums;
      3. rēķina saturs neatbilst projekta apstiprinātajā budžeta veidlapā norādītajai izmaksu pozīcijai;
      4. Finansētājs konstatē krāpniecības pazīmes;
      5. Koordinatora iesniegtajiem dokumentiem nav normatīvajos aktos noteiktā juridiskā spēka.
   4. Finansētāja kontaktpersona par 2.3.punktā konstatētajiem faktiem sagatavo un nosūta Koordinatoram rakstisku pretenziju ar pieprasījumu 10 (desmit) darbdienu laikā sniegt rakstiskus paskaidrojumus un novērst pārkāpumu.
   5. Lēmumu par neattiecināmo izmaksu apmēru Komisija pieņem, pamatojoties uz Finansētāja kontaktpersonas sagatavotām pretenzijām un Koordinatora paskaidrojumiem. Ja Koordinators neiesniedz paskaidrojumu Finansētāja kontaktpersonai termiņā, Komisija pieņem lēmumu, pamatojoties uz pretenziju. Par lēmumu Finansētāja kontaktpersona rakstiski informē Koordinatoru.
   6. Projekta aktivitāšu īstenošanas laikā izmaiņas Pieteikumā un Tāmē var veikt tikai pirms konkrēto aktivitāšu īstenošanas uzsākšanas, par to rakstiski vienojoties Finansētāja kontaktpersonu un iesniedzot precizētu attiecīgo dokumentu, ko 10 (desmit) darbdienu laikā no saņemšanas brīža apstiprina Finansētāja kontaktpersona. Par izmaiņu apstiprināšanu Finansētāja kontaktpersona rakstiski informē Koordinatoru.
   7. Nav pieļaujamas jebkādas izmaiņas Tāmes izmaksu pozīcijās bez iepriekšēja saskaņojuma ar Finansētāja kontaktpersonu.
   8. Ja faktiskās Projekta aktivitāšu īstenošanas izmaksas ir mazākas, kā sākotnēji plānots, tad Finansējuma summa tiek samazināta atbilstoši reālajām izmaksām. Ja faktiskās aktivitāšu izmaksas ir lielākas, tad Finansējuma summa saglabājas nemainīga.
   9. Projekta aktivitāšu īstenošanas laikā konstatēto sadārdzinājumu, neattiecināmās izmaksas vai līgumsodu Koordinators apmaksā no saviem līdzekļiem.
   10. Ja Projekts netiek īstenots, Koordinators ne vēlāk kā 10 (desmit) darbdienu laikā no fakta konstatēšanas, informē Finansētāja kontaktpersonu un atmaksā tam summas par veiktajiem pirkumiem, ja tādi tika veikti.
3. **PUŠU SAISTĪBAS**
   1. Koordinators:
      1. atbild par Projekta īstenošanu un Finansējuma izlietojumu saskaņā ar Pieteikumu;
      2. ir tiesīgs iecelt savā vietā citu Koordinatoru tikai pēc Finansētāja rakstiskas piekrišanas saņemšanas;
      3. nekavējoties rakstiski informē Finansētāja kontaktpersonu, ja:
         1. nevar, vai nevēlas pildīt Koordinatora pienākumus slimības, ilgstošas prombūtnes, u.c. iemeslu dēļ;
         2. mainās Koordinatora deklarētā dzīves vietas adrese vai kontaktinformācija;
         3. ir objektīvi apstākļi, kā rezultātā Projekta īstenošana var tikt būtiski traucēta, vai pārtraukta;
      4. atbild par Finansējuma izlietojumu vienīgi Projektā paredzētajām aktivitātēm;
      5. atbild par Projekta īstenošanai nepieciešamo saskaņojumu veikšanu ar atbildīgajām institūcijām;
      6. atbild par jebkāda veida kaitējumu, tai skaitā, par zaudējumu kompensēšanu, kas radušies Projekta īstenošanas laikā veikto darbību rezultātā vai Projekta īstenotāja vai viņa iesaistītās trešās personas vainas vai neuzmanības dēļ;
      7. nodrošina atskaites iesniegšanu Finansētāja kontaktpersonai, kas sagatavota atbilstoši Nolikuma noteikumiem;
      8. nodrošina Projekta grupas dalībnieku uzskaites lapas, norādot personu datus un piekrišanu šo personu datu apstrādei, kā arī fotoattēlus, video un audio failus, kas sagatavoti ievērojot fizisko personu aizsardzības noteikumus, nodošanu Finansētāja kontaktpersonai;
      9. pēc pieprasījuma nodrošina ar Projekta aktivitāšu īstenošanu saistīto dokumentu un rakstisku paskaidrojumu iesniegšanu Finansētāja kontaktpersonai 10 (desmit) darba dienu laikā;
      10. neveic izmaiņas Projekta aktivitātēs, tai skaitā aktivitāšu īstenošanas termiņos un budžetā bez iepriekšējas saskaņošanas ar Finansētāja kontaktpersonu;
      11. nodrošina, ka Projekta īstenošanas vietā tiek izvietota vizuālā informācija, kā arī sagatavo un izplata informāciju sociālajos tīklos par Projekta mērķi, norisi, sabiedrības līdzdalības iespējām un ieguvumiem, ietverot atsauci uz piešķirto Finansējumu. Pirms publikācijas izvietošanas to saskaņo ar Finansētāja kontaktpersonu.
   2. Finansētāja kontaktpersona:
      1. veic Projekta darbību un aktivitāšu norises un dokumentu pārbaudes visā Projekta īstenošanas laikā, pieprasot informāciju vai ierodoties Projekta īstenošanas vietā;
      2. ir tiesīgs uzaicināt Koordinatoru 3 (trīs) darbdienu laikā ierasties pie Finansētāja pārstāvja, lai novērtētu Projekta norisi un Finansējuma izlietojuma pamatotību;
      3. neatbild par sūdzībām, kas izriet no Vienošanās un ir saistītas ar Koordinatora vai viņa iesaistītās trešās personas radītiem zaudējumiem vai kaitējumu Projekta īstenošanas gaitā. Finansētājs nepieņem nekādus kompensāciju, zaudējumu, atlīdzības vai citu maksājumu pieprasījumus, kas balstīti uz šādām sūdzībām.
4. **PUŠU ATBILDĪBA UN STRĪDU RISINĀŠANA**
   1. Par Vienošanās saistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Vienošanās noteikumiem.
   2. Ja Koordinators nepienācīgi pilda Vienošanās saistības, Finansētājam ir tiesības aprēķināt Koordinatoram līgumsodu 0,5 % (nulle komats piecu procentu) apmērā no Finansējuma par katru pārkāpuma dienu, bet ne vairāk kā 10 % (desmit procentus), un turpmāk 2 (divus) gadus liegt piedalīties Konkursā.
   3. Līgumsoda samaksa neatbrīvo Koordinatoru no saistību pienācīgas izpildes.
   4. Puses apņemas bez iepriekšējas saskaņošanas ar otru Pusi neizpaust trešajām personām informāciju, kas saistīta ar Vienošanos, un ko tās saņēmušas Vienošanās izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
   5. Puses vienojas, ka Puses apstrādā fizisko personu datus tikai saskaņā ar Eiropas Parlamenta Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un Fizisko personu datu apstrādes likuma prasībām un tikai no Vienošanās izrietošo saistību izpildei.
   6. Visus ar Vienošanos saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
5. **VIENOŠANĀS DARBĪBAS LAIKS, GROZĪŠANAS UN IZBEIGŠANAS KĀRTĪBA**
   1. Vienošanās stājas spēkā no tās parakstīšanas brīža un ir spēkā līdz pilnīgai Pušu savstarpējo saistību izpildei.
   2. Projekta īstenošanas termiņš ir no 202\_. gada \_\_.\_\_\_\_\_\_ līdz 202\_. gada \_\_.\_\_\_\_\_\_.
   3. Vienošanos var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Vienošanos un Latvijas Republikā spēkā esošajiem normatīvajiem aktiem.
   4. Puses neatbild par Vienošanās noteikto saistību neizpildīšanu nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Vienošanās paredzēto darbību. Katra no Pusēm 3 (trīs) dienu laikā informē otru Pusi par nepārvaramas varas iestāšanos un Puses savstarpēji vienojas par Vienošanās noteikto termiņu pagarināšanu vai Vienošanās izbeigšanu.
   5. Koordinatoram ir tiesības vienpusēji atkāpties un izbeigt Vienošanos pirms tajā noteikto saistību izpildes jebkurā laikā, iesniedzot Finansētājam 5 (piecas) darbdienas iepriekš rakstveida paziņojumu un atmaksājot projektā iztērēto Finansējumu 10 (desmit) darba dienu laikā, skaitot no paziņojuma iesniegšanas dienas.
   6. Finansētājam ir tiesības vienpusēji izbeigt Vienošanos pirms tajā noteikto saistību izpildes, nosūtot paziņojumu un norādot izbeigšanas datumu:
      1. pašvaldības budžeta neizpildes gadījumā, iepriekš par to brīdinot Koordinatoru;
      2. Ja tiek konstatēts, ka Finansējums ir piešķirts uz nepatiesu vai nepilnīgu datu pamata;
      3. Koordinators nepilda Vienošanās noteikumus un pēc Finansētāja pārstāvja rakstiska brīdinājuma saņemšanas turpina tos nepildīt.
   7. Koordinatoram ir pienākums atmaksāt Finansējumu pašvaldībai, ja:
      1. Koordinators nepilda Vienošanās noteikumus, t.sk., nesasniedz projekta rezultātu, un pēc Finansētāja pārstāvja rakstiska brīdinājuma neveic darbības rezultāta sasniegšanai;
      2. Koordinators pārtrauc projektu neievērojot Vienošanās noteikto kārtību.
   8. Vienošanās 5.7. punktā minētajos gadījumos Koordinators Finansējumu atmaksā Finansētājam 10 (desmit) darba dienu laikā, skaitot no Finansētāja attiecīga pieprasījuma saņemšanas dienas šajā pieprasījumā norādītajā kārtībā.
6. **CITI NOTEIKUMI**
   1. Ja kāds no Vienošanās noteikumiem zaudē spēku, tad tas neietekmē citus tās noteikumus.
   2. Koordinatora kontaktinformācija ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tel.\_\_\_\_\_\_\_\_\_\_\_\_\_\_\_\_\_\_\_\_\_ e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).
   3. Finansētāja kontaktpersona ir **Jaunatnes lietu speciāliste Ieva PELCMANE** ([ieva.pelcmane@adazunovads.lv](mailto:ieva.pelcmane@adazunovads.lv), tālr. 25715070).
   4. Vienošanās parakstīta 2 (divos) eksemplāros, uz \_\_ ( \_\_\_\_\_ ) lapām, tajā skaitā pielikumi uz \_\_ ( \_\_\_\_\_ ) lapām, ar vienādu juridisko spēku, pa vienam eksemplāram katrai Pusei.
   5. Vienošanās pielikumi:
      1. Projekta pieteikums, uz \_\_ ( \_\_\_ ) lapām;
      2. Budžeta izmaksu veidlapa, uz \_\_ (\_\_\_\_) lapām.
7. **PUŠU REKVIZĪTI**

|  |  |
| --- | --- |
| **Ādažu novada pašvaldība** | **Koordinators:** |
| Reģ. Nr. 90000048472  Adrese: Gaujas iela 33A, Ādaži, Ādažu nov., LV-2164 | Vārds, Uzvārds: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Personas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pašvaldības izpilddirektors **Guntis Porietis** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /vārds, uzvārds/ |